Welcome to Coleg Ceredigion - Prentisiaeth Sylfaen - Cyfrifeg\nMae’r fframwaith hwn wedi’i gynllunio ar gyfer y rheiny sy’n dymuno dilyn gyrfa yn y proffesiwn cyfrifeg. Mae prentisiaeth sylfaen yn rhaglen ddysgu seiliedig ar waith lefel dau lle mae'r dysgwr yn ennill wrth ddysgu. Byddwch yn cael eich cyflogi fel prentis ac yn derbyn o leiaf yr isafswm cyflog prentisiaeth. Byddwch hefyd yn cael eich rhyddhau am ddydd i fynychu’r coleg a dylech gyflawni’r brentisiaeth sylfaen lefel dau o fewn y raddfa amser gytunedig.\nBydd angen rhwng 12 a 24 mis i gwblhau'r fframwaith Prentisiaeth Uwch, yn dibynnu ar allu a phrofiad blaenorol.\nMae’r fframwaith hwn wedi’i gynllunio ar gyfer y rheiny sy’n dymuno dilyn gyrfa yn y proffesiwn cyfrifeg. Mae prentisiaeth sylfaen yn rhaglen ddysgu seiliedig ar waith lefel dau lle mae'r dysgwr yn ‘ennill wrth ddysgu’. Bydd y prentis yn gyflogedig ac yn derbyn o leiaf yr isafswm cyflog prentisiaeth. Caiff y prentis ei ryddhau/ei rhyddhau am ddydd i fynychu'r coleg a dylai gyflawni Fframwaith y Brentisiaeth Sylfaen lefel dau o fewn y raddfa amser gytunedig.\nDiploma Uwch Lefel 3 AAT mewn Cyfrifyddu:\nMae’r cwrs hwn yn symud ymlaen o gwrs Sylfaen AAT ar lefel dau i lefel uwch o hyfforddiant cyllidol. Mae’r cymhwyster yn cwmpasu agweddau ar gostio y caiff penderfyniadau ariannol eu seilio arnynt, yn ogystal â sgiliau cyllidol lefel uwch.\nByddai’r cwrs hwn o fudd i’r rheiny sy’n gweithio yn y sector cyllid neu bractis cyfrifeg sy’n dymuno symud ymlaen a datblygu sgiliau cyllid a chyfrifeg uwch.\nNid yw AAT yn gosod unrhyw ragofynion ar gyfer astudio Tystysgrif Sylfaen AAT mewn Cyfrifyddu. Fodd bynnag, er mwyn cael y cyfle gorau o lwyddiant, rydym yn argymell eich bod yn dechrau eich astudiaethau gyda safon dda mewn Saesneg a mathemateg. Os oes gan fyfyrwyr unrhyw gymwysterau ysgol neu goleg perthnasol eraill, gradd neu rywfaint o brofiad cyfrifyddu, mewn amgylchiadau penodol efallai bydd y rhain yn caniatáu i fyfyrwyr hawlio eithriadau.


Welcome to Coleg Sir Gar - Trin Gwallt Lefel 2\nMae'r cymhwyster lefel dau hwn wedi'i gynllunio ar gyfer y rheiny sydd ag uchelgais i gael gyrfa yn y diwydiant trin gwallt.\nByddwch yn dysgu am driniaethau trin gwallt sylfaenol a byddwn yn rhoi sail dda i chi allu symud ymlaen i gyrsiau lefel uwch.\nWrth ddysgu yn salon masnachol y coleg, byddwch yn datblygu’r sgiliau hanfodol sydd eu hangen ar gyfer eich llwybr gyrfa fel trinydd gwallt.\nYn ystod y cwrs cewch eich cynorthwyo i ddatblygu arbenigedd ymarferol a gwybodaeth hanfodol er mwyn symud ymlaen yn y diwydiant.\nMae’r cwrs hwn yn rhoi’r cyfleoedd ymarferol i chi sy’n eich caniatáu i gwblhau eich aseiniadau a rhoi eich sgiliau ar waith mewn amgylchedd salon trin gwallt go iawn.\nMae gan y coleg salon hyfforddi masnachol sydd ar agor i’r cyhoedd. Mae’r profiad hwn yn darparu amgylchedd gwaith go iawn i chi ac yn eich caniatáu i gael ymdeimlad o sut y bydd yn teimlo i weithio yn y diwydiant.\nByddwch yn cymryd rhan mewn rhaglen ffyniannus o weithgareddau sy’n cynnwys teithiau a digwyddiadau yn ogystal â chymryd rhan mewn cystadlaethau sgiliau cenedlaethol sy’n gallu arwain at gystadlaethau rhyngwladol.\nMae hwn yn gwrs llawn amser a fydd yn cynnwys gweithio un noson yr wythnos yn salon y coleg.\nMae'r cwrs hwn yn cynnwys unedau gorfodol a gyflwynir dros flwyddyn:\nSteilio a gorffennu gwallt\nSetio a gwisgo gwallt\nDatblygu a chynnal effeithiolrwydd yn y gwaith\nPermio a niwtraleiddio gwallt neu blethu a thwistio gwallt\nOchr yn ochr â’ch prif gymhwyster, cewch gyfle i wella eich graddau naill ai drwy ailsefyll pynciau TGAU neu Sgiliau Hanfodol mewn llythrennedd a rhifedd, a fydd yn eich galluogi i symud ymlaen i gyrsiau pellach, datblygu eich hyder a’ch opsiynau gyrfa.\nMae’r cwrs hwn yn canolbwyntio ar ddarparu’r sgiliau a’r wybodaeth sydd eu hangen arnoch er mwyn symud ymlaen i gyrsiau lefel uwch, prentisiaethau a gwaith yn y pen draw fel trinydd gwallt iau.\nYn dilyn y cwrs, gallech symud ymlaen i wneud cais am gwrs diploma lefel tri neu gael cyflogaeth mewn salonau masnachol, gwaith teledu, ffilm, theatr a'r cyfryngau, llongau gwyliau, cwmnïau gwneud wigiau, siopau barbro neu hunangyflogaeth. Gall tîm entrepreneuraidd yn y coleg gynnig arweiniad ar hunangyflogaeth.\nBydd addasrwydd ar gyfer y cwrs hwn yn cael ei asesu mewn cyfweliad fodd bynnag, mae angen agwedd gadarnhaol at ddysgu sgil alwedigaethol.\nBydd angen o leiaf pedwar TGAU arnoch ar raddau A* i D gyda dwy radd C, gydag un naill ai'n Gymraeg (iaith gyntaf)/Saesneg neu fathemateg. Neu byddwn yn derbyn cwblhau cymhwyster galwedigaethol lefel un yn llwyddiannus mewn pwnc perthnasol.\nMae Saesneg a mathemateg yn rhan annatod o'r cwrs. Bydd myfyrwyr nad ydynt hyd yn hyn wedi cael y graddau C neu uwch angenrheidiol yn cael addysgu a chymorth ychwanegol i astudio ar gyfer naill ai TGAU neu Sgiliau Hanfodol gan ddibynnu ar raddau TGAU blaenorol.\nFel rhan o’ch cwrs, bydd gennych fynediad i ystod o gyfarpar ac adnoddau ond ar ben hynny, bydd angen prynu cynhyrchion traul ac iwnifform. Rhoddir y wybodaeth hon cyn eich dyddiad cychwyn a gellir rhoi cyngor yn y cyfweliad.


Carnation, Washington - Wicipedia\n3.050093 km², 1.18 mi², 3.046535 km²\n25 metr, 82 troedfedd\nDinas yn King County, yn nhalaith Washington, Unol Daleithiau America yw Carnation, Washington. Cafodd ei henwi ar ôl Carnation,\nMae'n ffinio gyda Duvall, Washington.Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Cefnfor Tawel, UTC−08:00.\nMae ganddi arwynebedd o 3.050093 cilometr sgwâr, 1.18, 3.046535 cilometr sgwâr (1 Ebrill 2010) ac ar ei huchaf mae'n 25 metr, 82 troedfedd yn uwch na lefel y môr. Yn ôl cyfrifiad y wlad, poblogaeth y dref yw: 1,995 (2016), 1,786 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Carnation, Washington\nCeir nifer o bobl nodedig a anwyd yn Carnation, gan gynnwys:\ngwleidydd Carnation, Washington 1959\n↑ "Population and Housing Unit Estimates Tables". Cyrchwyd 9 Chwefror 2018.\nWedi dod o "https://cy.wikipedia.org/w/index.php?title=Carnation,_Washington&oldid=10975700"\nNewidiwyd y dudalen hon ddiwethaf ar 22 Awst 2021, am 06:17.


Parents!... Nominate your Child for Criw Celf Gwynedd...\nRhieni!… Enwebwch eich Plentyn i Criw Celf Gwynedd...\nMae Criw Celf yn cynnig rhaglen o hyfforddiant arbenigol i blant sy’n fwy abl a thalentog ym maes celf weledol. Drwy ein rhaglen o ddosbarthiadau meistri arbennig, gydag artistiaid proffesiynol, mae aelodau Criw Celf yn cael …\nMynediad i addysg celf ychwanegol, dwys o ansawdd uchel\nMeithrin a datblygu sgiliau a dealltwriaeth o gelf weledol a chrefft\nDysgu am yrfaoedd ym maes celf\nCydweithio ag artistiaid i ddatblygu eu potential a’u gallu\nArddangos eu gwaith celf mewn oriel broffesiynol\nEnwebu eich plentyn…\nFel rhiant gallwch enwebu eich plentyn os ydynt yn cychwyn Blwyddyn 7 ym Medi 2016 i ymaelodi â’r rhaglen hyfforddiant cyffroes hwn. Gyrrwch ddetholiad o’u gwaith celf atom er ystyriaeth erbyn 10yb 19 o Awst 2016. Postiwch y canlynol i’r cyfeiriad isod…\nHunan bortread 2D neu 3D wedi ei greu gan ddefnyddio unrhyw gyfrwng neu gyfuniad o gyfryngau (2D dim mwy na maint A3).\nDarlun 2D o’r olygfa drwy unrhyw ffenestr gan ddefnyddio unrhyw gyfrwng neu gyfuniad o gyfryngau (dim mwy na maint A3).\nParagraff byr yn egluro pam yr hoffent ymaelodi â Chriw Celf dim mwy na 50 gair).\nGwnewch yn siŵr bod enw ac oed, enw’r ysgol a chyfeiriad cartref a rhif ffôn cartref ar gefn pob darn o waith. Gallwch lawr-lwytho labeli oddi yma os yr hoffech. Cofiwch mai gallu naturiol y plentyn yr ydym angen ei weld wrth asesu’r gwaith celf. Mae’n hanfodol bwysig nad yw’r plentyn yn derbyn cymorth oedolyn nag artist i greu eu gwaith.\nBydd panel o artistiaid yn dethol y plant llwyddiannus ac fe fyddwn yn eu gwahodd i fynychu rhaglen o ddosbarthiadau meistri fydd yn cychwyn ym mis Medi/Hydref 2016; cychwyn da i’w blwyddyn gyntaf yn yr ysgol uwchradd!\nCyfeiriad a mwy o wybodaeth…\nCriw Celf Gwynedd, Archifdy Caernarfon,\nCyngor Gwynedd, Stryd y Jêl, Caernarfon,\nGwynedd. LL55 1SH\nRob Jones: 07711 269 202 / robertowenjones11@gmail.com / Lawr-lwythwch ein taflen: Taflen Rhieni\nNoder: Bydd ffi aelodaeth o £35 yn daladwy i’r plant llwyddiannus.\nBydd Criw Celf Gwynedd yn gwahodd ceisiadau gan blant o Bl. 8 & 9 y tymor nesaf yn ogystal. Cadwch lygad allan am y manylion diweddaraf ar ein gwefan.


Comedi Kiri yn codi arian i unig glwb LGBT+ y gogledd – Golwg360\nLlun gan Kiri Pritchard-McLean\nMae un o ddigrifwyr amlyca’ Cymru yn dychwelyd i’w milltir sgwâr nos Sadwrn, i gynnal noson arbennig o gomedi i godi arian at achos da.\nAc mae Kiri Pritchard-McLean yn pwysleisio bod noson ‘Gisda Giggles’ yng nghanolfan Pontio, Bangor, yn fwy na dim ond cyfle i godi arian i glwb ieuenctid i bobol ifanc LGBT+.\nMae hi am godi ymwybyddiaeth am y clwb – yr unig un o’i fath yn y gogledd – fel bod pobol ifanc LGBT+ yr ardal yn gwybod bod rhywle iddyn nhw fynd.\nYn perfformio sioeau stand-yp ers deng mlynedd, fe gafodd Kiri Pritchard-McLean flwyddyn gofiadwy’r llynedd gan ymddangos ar Have I Got News For You a Live at the Apollo ar y BBC.\nA thros y Dolig roedd hi yn un o westeion y digrifwr enwog Frankie Boyle ar ei raglen Frankie Boyle’s New World Order.\nFe gafodd y ddigrifwraig 33 oed ei magu ar fferm yn Llanbedrgoch ger Benllech ym Môn, ac mae hi’n falch o gael helpu Gisda, elusen yng Nghaernarfon sy’n helpu pobol ifanc 16 i 25 oed sy’n profi anawsterau.\nMae hen ffrind ysgol Kiri Pritchard-McLean yn cynnal y clwb i bobol ifanc LGBT+, sy’n cynnig gofod saff i lesbiaid, hoywon, y deurywiol a’r trawsryweddol gyfarfod am sgwrs.\nPan glywodd hi am y clwb, roedd Kiri Pritchard-McLean yn awyddus i helpu arian a chodi ymwybyddiaeth, fel bod mwy o bobo ifanc LGBT+ y gogledd orllewin yn gwybod bod y gwasanaeth ar gael.\n“Rydw i’n credu ei bod hi’n bwysig, yn ogystal â chodi arian, i godi ymwybyddiaeth bod y clwb yn bodoli ar gyfer pobol gogledd Cymru…\n“Hefyd, os oes yna 400 o bobol yn troi fyny ar gyfer noson gomedi yn Pontio sy’n cefnogi elusen LGBT… mae yn dangos bod yna bobol strêt sydd yn cefnogi pobol LGBT, a’u bod nhw yn malio amdanyn nhw. Mae hynny yn rhan fawr o’r gig.”\nJoe Lycett ym Mangor\nMae sawl trydarwr wedi synnu bod Kiri Pritchard-McLean wedi medru denu’r digrifwr Joe Lycett i berfformio yn ‘Gisda Giggles’ nos Sadwrn.\nDyma un o enwau mwya’r byd comedi Prydeinig sy’n wyneb cyson a direidus ar y teledu. Roedd ei sioe stand-yp, I’m About to Lose Control And I Think Joe Lycett, ar y BBC dros y Dolig.


Y GANTORES A’R GYFLWYNWRAIG GEORGIA RUTH SY’N TRAFOD EI BYWYD FEL MAM – Mam Cymru\nY GANTORES A’R GYFLWYNWRAIG GEORGIA RUTH SY’N TRAFOD EI BYWYD FEL MAM\nMae Elsi fy merch yn ‘fan’ anferth o’r gantores Georgia Ruth. Bob Nos Fawrth byddwn ni’n dwy yn dawnsio o amgylch y gegin tra’n gwrando ar raglen radio Hwyrnos Georgia Ruth ar Radio Cymru….diolch byth bod neb yn gallu’n gweld ni! Tra’n dawnsio i gerddoriaeth gwerin o Ffrainc ar ei rhaglen un Nos Fawrth, meddyliais y byddai’n syniad da i gyfweld Georgia am ei bywyd fel Mam….a dyma ni!\nGynta’i gyd Georgia, ers pryd wyt ti wedi dod yn fam a beth yw’r uchafbwyntiau a’r heriau hyd yma?!\nNes i roi genedigaeth ym mis Medi 2017! Ac ers hynny mae bywyd wedi bod yn antur. Uchafbwyntiau a heriau dirifedi!\nYdy dod yn Fam wedi dy newid di fel person? Sut?\nMewn ffordd rhyfedd, dwi’n teimlo’n nes at sut o’n i fel plentyn ers cael babi. Yn fwy ifanc nag erioed o’r blaen – sy’n baradox braidd nagywe?! Dwi’n meddwl falle bod fy ngreddf wedi cryfhau – dwi’n teimlo lawer yn fwy sensitif nag oeddwn i (a do’n i ddim exactly yn groen galed o’r blaen!) ac yn fwy parod i leisio fy angerdd am bethau. A dwi’n caru cael y cyfle i chwarae a rhyfeddu eto a gweld y byd o’r newydd trwy lygaid fy mab!\nYdy’r profiad wedi dylanwadu arnat ti o ran dy gerddoriaeth dy hun a’r gerddoriaeth ti’n gwrando arni erbyn hyn?\nPan oedd fy mab yn fabi bach, bach roeddwn i’n ffeindio ’mod i’n llawn syniadau a delweddau. A melodïau hefyd. Wrth gerdded o amgylch y parciau yng Nghaerdydd, a fe’n cysgu yn y pram, roeddwn i’n fwrlwm o ganeuon. Yr holl deimladau a syniadau roeddwn i angen eu prosesu! Ond roedd ffeindio amser i’w rhoi nhw ar bapur yn anodd.\nDwi’n lwcus iawn, iawn felly fod fy mhartner hefyd yn gerddor – ac ein bod ni wedi gallu cefnogi a helpu ein gilydd i gael y llonydd a’r rhyddid creadigol hynod pwysig hwnnw yn y dyddiau cynnar.\nO ran y gerddoriaeth dwi’n gwrando arni – na, dydi e ddim wedi newid o gwbwl i ddweud y gwir. Dwi’n dal i drio gwrando ar gymaint o steils a fedra’i – ac mae’n bleser nawr i weld fy mab yn clywed gwahanol bethau am y tro cyntaf! Ti’n gweld y mwynhad, a’r rhyfeddod. Ac yn meddwl i dy hunan – waw, ma’ cerddoriaeth yn anhygoel.\nMae eich cartref yn gartref cerddorol iawn, ydy dy fab yn mwynhau cerddoriaeth a beth yw ei hoff gân?\nAr hyn o bryd, mae e’n hollol obsessed efo cân Ben Dant.. Ahoi. Ond dwi’n hoff o ganu bob math o bethau iddo fe. Ac mae e’n gynulleidfa caredig iawn, chware teg! Mae e wedi dechre canu efo fi, sy’n rili ciwt.\nTi’n teithio’n gyson yn gigio –pa mor anodd yw jyglo hyn gyda dy rôl fel mam?\nMae’n gallu bod yn sialens, a dwi’n dal i ddysgu sut i gael cydbwysedd rhwng y rôls gwahanol. Dwi heb fod yn gigio gymaint ers dod yn fam, ond mae’n rywbeth dwi’n gobeithio gallu neud mwy ohono pan ddaw’r albym nesaf allan.\nDwi’n cael ysbrydoliaeth gan famau eraill sy’n jyglo gwaith creadigol a bod yn famau – Gwenno, Lleuwen, Lisa Jên, gymaint o arwyr – ac mi fyddai’n siarad yn fwy am hyn yn fuan efo Angharad Jenkins ar ei blog newydd hi – Mumsician. Roeddwn i’n ffodus iawn hefyd i fod wedi cael cymorth gan elusen Help Musicians yn gynharach eleni, a gydag un o’u grantiau nhw ces gyfle i recordio’r albym fan hyn yn Aberystwyth – lle roedd gen i gymorth fy nheulu i edrych ar ôl fy mab tra’n bod ni’n recordio. Dwi’n ffeindio bod angen bod yn greadigol efo’r logistics dyddie hyn – ond mae unrhyw beth yn bosibl gyda’r support network iawn.\nTi hefyd yn cyflwyno dy raglen dy hun ar BBC Radio Cymru – ydy’n anodd cael amser i baratoi neu ydy’n braf cael rhywle i ddianc bob hyn y hyn?!\nDwi wrth fy modd yn cael paratoi ar gyfer yr Hwyrnos – mae’n gyfle i wrando ar gymaint o fathau o gerddoriaeth, o bob cwr o’r byd, a dwi’n mwynhau y berthynas wythnosol sydd gena’i efo’r gwrandawyr. Mae’r rhaglen yn rhoi ennyd o dawelwch yn yr wythnos, lle fedra’i siarad yn (eithaf) hyderus am bwnc sy’n rhan mawr o fy identiti. Ac mae hyn yn rhoi cadernid a hyder i mi. Dwi’n ddiolchgar iawn am y cyfle.\nMynd i Ynys Las ar ddiwrnod heulog a chwarae yn y twyni! Nofio yn y môr gyda’r bois. Teimlo’n rhydd.\nYn olaf, beth yw dy gyngor di i famau newydd?\nBydda’n garedig â dy hunain, chwaer annwyl. Rwyt ti, dy gorff, dy feddwl, wedi bod trwy rhywbeth sydd y tu hwnt i eiriau. Rho gariad i dy hunain ynghanol y dysgu cyflym a’r ofn a’r diffyg hyder sy’n gallu trao mor annisgwyl mewn moment o hapusrwydd pur. Mae’n iawn i deimlo fel plentyn bach yn hyn i gyd. Ond gwranda ar dy galon. Hi sy’n gwybod! Ti’n dduwies.\nDiolch i Georgia am y sgwrs ac am y cyngor gwych i famau – yden mi ryden ni i gyd yn dduwiesau! Bydda i ac Elsi yn parhau i ddawnsio o amgylch y gegin tra’n gwrando ar dy gerddoriaeth rhygwnadol ar y radio bob Nos Fawrth a tra dwi’n cofio Georgia, gwylia allan am y nadroedd yna yn y twyni tywod yn Ynys Las!\nPrevious PostMamau Mentrus Ceredigion yn cyhoeddi dwy gyfrol wych i blant Cymru\nNext PostCefnogwch Gymdeithas Rhieni ac Athrawon eich Ysgol!


Rhaid i gyllideb Llywodraeth Cymru nodi newid cyfeiriad i ailosod ein heconomi – The Future Generations Commissioner for Wales\nRhaid i gyllideb Llywodraeth Cymru nodi newid cyfeiriad i ailosod ein heconomi\nParatowyd gan Gomisiynydd Cenedlaethau'r Dyfodol Cymru, Mai 2020\nMae’r pandemig Covid-19 wedi amlygu anghydraddoldebau strwythurol dwfn yn ein heconomi a’n cymdeithas, yn cynnwys tlodi cyflog, anghydraddoldebau iechyd, gwahaniaethau hiliol, tlodi bwyd, ansicrwydd swyddi ac anghydbwysedd yn ansawdd tai. Ar yr un pryd mae dirywiad yn ein hinsawdd a’n hecoleg yn cynyddu, ac rydyn ni mewn perygl o ddwysáu’r heriau hyn i gyd os wnawn ni ddychwelyd i’r hen ffordd o fyw.\nMae adferiad Cymru o’r pandemig yn gyfle i weithredu newid ac ‘adeiladu nôl yn well’ yn y dyfodol, a bydd y modd y mae Llywodraeth Cymru’n dyrannu ei chyllideb yn anfon negeseuon pwysig ynghylch a ydym yn manteisio ar y cyfle hwn. Mae Llywodraeth Cymru’n cyhoeddi Cyllideb Atodol yr wythnos hon, a fydd yn amlinellu sut y caiff cyllid ei ddyrannu ar gyfer parhau i gynorthwyo ystod o wasanaethau yn ystod yr argyfwng, ond a fydd hefyd yn nodi llwybr tuag at adferiad yn yr hirdymor drwy adeiladu system economaidd sy’n mynd i’r afael ar y cyd â’r argyfwng iechyd presennol, yr argyfwng economaidd a sbardunwyd gan y pandemig, ac argyfyngau parhaus hinsawdd a natur.\nMae hwn yn gyfle sy’n digwydd unwaith mewn cenhedlaeth i wneud iawn am fethiannau’r gorffennol ac mae angen i ni feddwl yn eofn, yn gydweithrdol, ac yn gynhwysol gyda dewrder gwleidyddol a buddsoddiad a fydd yn mynd i’r afael â’r adferiad tymor byr a’r heriau tymor hwy megis y newid yn yr hinsawdd a cholli natur, yn ogystal â gosod Cymru mewn sefyllfa i ymateb i’r dulliau newydd o fyw a gweithio mewn ffordd sy’n mynd i’r afael ag anghydraddoldeb. O fewn y paramedrau hyn ac wrth ymroi i gyflawni dyheadau eang Deddf Llesiant Cenedlaethau’r Dyfodol dylai Cyllideb Atodol arfaethedig y Llywodraeth ac unrhyw gyllidebau yn y dyfodol fuddosddi yn y meysydd canlynol:\nBuddsoddi mewn natur a rhoi blaenoriaeth i ariannu a chymorth gradda fawr i adferiad cynefinoedd a bywyd gwyllt, creu a chysylltedd ledled Gymru – yn cynnwys ar gyfer amddiffynfeydd llifogydd naturiol, gweithredu’r goedwig genedlaethol newydd a sicrhau bod rheoli defnydd tir ac amaeth yn cynorthwyo sicrhad cadwyni bwyd lleol a dosbarthu.\nCyfle i ailosod\nMae ein heconomi cyn-Covid 19, a oedd yn rhoi blaenoriaeth i dwf economaidd, wedi gorfodi llawer o bobl i mewn i dlodi, ac yn ei dro wedi creu poblogaeth afiach sy’n arbennig o agored i niwed adeg argyfwng fel pandemig. Fel y nodwyd yn adroddiad y WWF ‘Risky Business’, mae ein hymagwedd tuag at ddatblygiad economaidd hefyd wedi achosi diraddiad amgylcheddol ar raddfa fawr sydd wedi cael effaith arwyddocaol ar lesiant pobl, ac mae tystiolaeth yn awgrymu mai’r gorddefnydd hwn o adnoddau a’r symud i mewn i fannau naturiol fel coedwigoedd, o bosib, yw’r hyn sydd wedi achosi coronafeirws.\nMae gan Gymru’r cyfle i arwain y ffordd at ddyfodol seiliedig ar lesiant, gan ddefnyddio ein Deddf Llesiant Cenedlaethau’r Dyfodol unigryw fel fframwaith. Nid wyf yn tanamcangyfrif cymhlethdod y cyd-destun presennol ar gyfer Llywodraeth Cymru: heb amheuaeth bydd rhaid gwneud penderfyniadau anodd am sut i ail-flaenoriaethu adnoddau a oedd eisoes o dan bwysau cyn y pandemig.\nMae’n anoddach i Gymru na llawer o fannau eraill, oherwydd y cyfraddau breguswydd uwch ym mhoblogaeth Cymru, a hefyd y cyfyngiadau ariannol a wynebir gan y Llywodraeth, yn arbennig y cyfyngiadau ar fenthyca a materion yn ymwneud â’r fformiwla Barnett. Rwy’n falch bod Llywodraeth Cymru’n ceisio mwy o hyblygrwydd oddi wrth Lywodraeth y DU mewn perthynas â’r defnydd o gyllid.\nYn y cyd-destun heriol iawn hwn rwy’n annog Gweinidogion i weithredu’n feiddgar er mwyn creu gwell dyfodol gan ddefnyddio ymagwedd tuag at ysgogiad economaidd sy’n cynorthwyo swyddi gwyrdd ac sy’n mynd i’r afael â thlodi ac anghydraddoldeb. Mesurau sy’n canolbwyntio ar ansawdd bywyd yn hytrach na’r economi a Chynnyrch Domestig Gros ddylai fod y ffocws. Rhennir yr agwedd hon gan y cyhoedd, wrth i arolwg barn diweddar ddarganfod bod mwyafrif sylweddol o’r cyhoedd yn dymuno gweld gweinidogion yn ffocysu’n fwy ar wella iechyd a llesiant nag ar dwf economaidd yn ystod yr argyfwng, a hefyd wrth i ni edrych tuag at adferiad.\nRwy’n falch fod Llywodraeth Cymru wedi cyhoeddi ei haelodaeth swyddogol yn ddiweddar o bartneriaeth Llywodraethau Economi Lles (WEGo) ac yn gobeithio y bydd gweithio gyda chenhedloedd blaengar eraill, gan gynnwys Seland Newydd, y Ffindir, Gwlad yr Iâ a’r Alban, yn helpu’r Llywodraeth i ddefnyddio ein deddfwriaeth i wneud penderfyniadau buddsoddi beiddgar ar gyfer cenedlaethau’r dyfodol.\nSicrhau bod mesurau ymateb i argyfwng tymor byr yn sicrhau llesiant\nBu’n rhaid i Lywodraeth Cymru weithredu’n gyflym i leddfu effaith yr argyfwng ar gymunedau, swyddi a’r economi. Rwy’n cydnabod y gwaith pwysig y mae Llywodraeth Cymru wedi’i wneud wrth ailddyrannu cyllid yn gyflym i sicrhau bod gan y GIG yr arian sydd ei angen arno, gan sicrhau bod anghenion sylfaenol y cymunedau mwyaf difreintiedig yn cael eu diwallu, a chefnogi gofal cymdeithasol rheng flaen. Mewn rhai meysydd, megis cynllun cadw swyddi sylfaenol y DU a gweinyddu Credyd Cynhwysol, mae ymreolaeth Cymru’n gyfyngedig. Fodd bynnag, fel y cofnodwyd yn eang, mae llawer o unigolion yn cwympo trwy’r craciau yn y cynlluniau hyn. Mae dadansoddiad New Economics Foundation yn tynnu sylw at y ffaith bod menywod, pobl ifanc, gweithwyr nad ydynt yn wyn a rhentwyr mewn perygl arbennig. Yng ngoleuni hyn, rwy’n gobeithio y bydd Llywodraeth Cymru’n parhau i gynnal dadansoddiad gofalus i nodi grwpiau agored i niwed a dylunio mesurau cymorth tymor byr wedi’u hanelu at amddiffyn eu llesiant.\nMae busnesau yng Nghymru hefyd yn wynebu sawl her uniongyrchol, ac maent yn cael eu peryglu gan ddiffygion yng Nghynllun Benthyciadau Tarfu ar Fusnes Llywodraeth y DU – maes lle mae ymreolaeth Cymru eto’n gyfyngedig. Rwy’n falch bod Llywodraeth Cymru wedi ceisio plygio rhai o’r bylchau hyn gyda chefnogaeth ychwanegol i fusnesau ar ffurf ei Chronfa Cadernid Economaidd ei hun, a chronfa gyda Banc Datblygu Cymru. Her allweddol yr argyfwng presennol yw ymateb yn gyflym, ond hefyd ymgorffori meini prawf mewn cymorth brys a fydd yn sicrhau ei fod yn cyfrannu at les ehangach. Mae enghreifftiau sylfaenol o hyn yn cynnwys penderfyniad diweddar Banc Lloegr i osod, wrth gefnogi busnesau mawr, gyfyngiadau ar ddifidendau cyfranddalwyr a chyflog gweithrediaeth, a phenderfyniad Llywodraeth Ffrainc i osod amodau hinsawdd ar fenthyciadau i gwmïnau hedfan.\nYn wahanol i unrhyw wlad arall yn y byd rydym ni yng Nghymru yn ffodus i gael fframwaith, ar ffurf Deddf Llesiant Cenedlaethau’r Dyfodol, a all helpu i lywio penderfyniadau o’r fath.\nYn ddiweddar, rwyf wedi cyhoeddi fy Adroddiad Cenedlaethau’r Dyfodol cyntaf sy’n nodi ystod o syniadau ac argymhellion ar gyfer y Llywodraeth a chyrff cyhoeddus eraill a dylent drwytho ymateb i’r argyfwng a fydd yn amddiffyn cymdeithas yn well yn yr hirdymor. Argymhelliad allweddol oedd i Lywodraeth Cymru:\nDdangos sut maen nhw’n defnyddio economeg llesiant yn eu holl bolisi, yn eu trefniadau cyllido a’u rhyngweithio â’r sector cyhoeddus, preifat a gwirfoddol. Dylai Llywodraeth Cymru sicrhau eu bod yn cyflawni dyheadau’r Ddeddf i weld dosbarthu cyfoeth, iechyd a llesiant yn deg, tra’n amddiffyn adnoddau’r blaned ar gyfer cenedlaethau’r dyfodol a rhywogaethau eraill.\nBuaswn yn annog Llywodraeth Cymru i sicrhau bod y gefnogaeth y mae’n ei chynnig yn cyd-fynd â’r Ddeddf, ac mae fy swyddfa’n barod i gynnig cymorth yn hyn o beth.\nBuddsoddi i ‘adeiladu nôl yn well’ yn y tymor canolig i'r tymor hir\nWrth edrych y tu hwnt i’r mesurau cyfyngiant argyfwng uniongyrchol, mae Cymru’n wynebu her a chyfle i sicrhau adferiad economaidd effeithiol. Gadawyd etifeddiaeth chwerw gan y penderfyniad a gymerwyd gan lywodraethau yn dilyn chwalfa ariannol fyd-eang 2007/08 i ffafrio polisïau cyni a thoriadau treth yn hytrach na buddsoddi mewn cymdeithas fwy cynaliadwy a mwy cyfartal. Mae anghydraddoldeb wedi trechu tra bo gweithredu ar yr argyfwng hinsawdd wedi stopio. Disgrifiwyd yr ymagwedd hon gan rapporteur arbennig y Cenhedloedd Unedig ar dlodi eithafol mewn adroddiad i’r Cenhedloedd Unedig fel un â “chanlyniadau cymdeithasol trasig”. Rhaid inni ddysgu gwersi’r cyfnod hwn a mabwysiadu ymateb gwahanol i’r argyfwng newydd hwn.\nMae adroddiad diweddar gan y New Economics Foundation (NEF), sy’n asesu gwahanol ymatebion posibl i ddirwasgiad economaidd, yn galw am becyn ysgogi gwyrdd i gyflymu trawsnewidiad i garbon isel. Mae NEF yn amlygu’r angen am drawsnewidiad wedi’i gynllunio’n dda, ar gyfer y rhai sydd wedi colli eu swyddi, y gellir eu galluogi trwy raglenni gan y Llywodraeth i fuddsoddi mewn prosiectau sydd â photensial uchel i greu swyddi gwyrdd. Dangosir bod gan lawer o feysydd sy’n allweddol i’r trawsnewidiad i ddim carbon hefyd botensial sylweddol i roi hwb i’r economi’n dilyn cyfyngiadau symud – mae’r rhain yn cynnwys inswleiddio cartrefi, buddsoddi mewn ynni glân, gwresogi a chludiant carbon isel, plannu coed, adfer cynefinoedd a mawndiroedd ynghyd â ffocws parhaus ar sgiliau a dysgu gydol oes.\nBydd rhaglenni o’r fath hefyd yn cynhyrchu cyd-fanteision ehangach i gymdeithas a natur ac yn adeiladu’r sylfeini ar gyfer twf cynaliadwy hirdymor. Yn sail i’r galwadau hyn mae consensws cynyddol ymhlith economegwyr blaenllaw y tu mewn a’r tu allan i’r llywodraeth a banciau canolog, ar effeithiolrwydd pecynnau adfer cyllidol gwyrdd, ac ar y meysydd buddsoddi ffocal a fydd yn cynhyrchu’r enillion cymdeithasol gorau.\nMae clymblaid fyd-eang o fwy na 300 o grwpiau sy’n ymgyrchu dros newid yn yr hinsawdd wedi annog llywodraethau i ddefnyddio unrhyw becynnau achub economaidd coronafirws i helpu i gyflymu’r trawsnewid i ddyfodol carbon isel. Mae arwyddion y bydd llywodraethau’n ymateb. Mae deg o wledydd yr UE eisiau gweld mwy o fuddsoddiad i gefnogi ynni adnewyddadwy, trafnidiaeth gynaliadwy, effeithlonrwydd ynni a chamau eraill i gefnogi nod Bargen Werdd yr UE i gyflawni allyriadau nwyon tŷ gwydr sero-net erbyn 2050.\nUn o argymhellion allweddol fy Adroddiad Cenedlaethau’r Dyfodol diweddar yw i Lywodraeth Cymru nodi cynllun buddsoddi hirdymor ar gyfer y modd y byddant yn ariannu’r argyfwng hinsawdd ac yn cefnogi ymrwymiadau a thargedau mwy uchelgeisiol ar gyfer sectorau sydd o fewn eu rheolaeth.\nMae llawer o wledydd Ewropeaidd eisoes yn chwilio am gyfleoedd i ail-lunio polisi, yn ogystal â sut y bydd pobl yn byw ac yn gweithio mewn byd sydd wedi’i newid gan coronafirws. Ond mewn llawer o achosion, dinasoedd a rhanbarthau sy’n arwain y ffordd gydag ymatebion arloesol ac uchelgeisiol.\nMae Milan yn trawsnewid 35km anhygoel o strydoedd – sydd yn y gorffennol wedi cael eu dominyddu gan geir a llygredd – a fydd, yn y dyfodol, yn barth lle gall pobl gerdded a reidio beiciau’n ddiogel. Mae cynlluniau tebyg yn cael eu cyflwyno yn Berlin, Dulyn ac mewn mannau eraill.\nMae Dinas Amsterdam yn mabwysiadu’r cysyniad o “Doughnut Economics” i ailfeddwl sut y gellir cadw cydbwysedd rhwng y ddinas a’r blaned yn dilyn cyfyngiadau symud, gyda ffocws ar fwyd da, aer glân a dŵr, tai a glanweithdra priodol, ynni cynaliadwy, addysg a gofal iechyd, cydraddoldeb rhywiol, ac incwm a chynrychiolaeth wleidyddol.\nMae Sbaen, gwlad arall sy’n dioddef yn wael o effeithiau coronafirws, yn cyflwyno incwm sylfaenol cyffredinol y mis hwn, fel yr wyf wedi galw amdano yn fy Adroddiad Cenedlaethau’r Dyfodol diweddar, ac mae Seland Newydd yn edrych ar botensial wythnos waith fyrrach i hybu cynhyrchiant a gwella cydbwysedd gwaith/bywyd.\nPum blaenoriaeth buddsoddi i ailosod yr economi\nBydd y Gyllideb Atodol yr wythnos hon gan Lywodraeth Cymru’n nodi’r llwybr tuag at adferiad yn y tymor canolig i’r tymor hwy, ac mae’n bwysig bod buddsoddiad yn mynd i’r afael, ar y cyd, â’r argyfwng iechyd presennol, yr argyfwng economaidd y mae’r pandemig wedi’i sbarduno ac argyfyngau parhaus yr hinsawdd a natur.\nRwy’n awyddus i weithio gyda phartneriaid a sefydliadau i gynorthwyo Llywodraeth Cymru i ddatblygu ymateb i’r argyfwng a fydd yn gosod camau ar gyfer dyfodol gwell. Y cam cyntaf yw buddsoddi mewn dulliau allweddol o gyflawni newid, ac yn y papur hwn amlinellaf rai syniadau cychwynnol yr wyf yn bwriadu eu datblygu ymhellach yn ystod yr wythnosau a’r misoedd nesaf, mewn cydweithrediad ag eraill.\nMae angen i’r Llywodraeth ystyried ystod o fesurau dros y misoedd nesaf wrth iddi ddatblygu ei chynllun adfer COVID-19. Fodd bynnag, dylai blaenoriaethau buddsoddi ar frys ganolbwyntio ar:\n1) Datblygu pecyn ysgogi economaidd sy’n arwain at greu swyddi ac sy’n cefnogi datgarboneiddio cartrefi, trwy adeiladu tai newydd fforddiadwy carbon isel a buddsoddi mewn rhaglen genedlaethol i wella effeithlonrwydd ynni cartrefi presennol.\nAr hyn o bryd mae tai yn cyfrif am 9% o gyfanswm yr allyriadau yng Nghymru, er bod yr 1.4 miliwn o gartrefi yng Nghymru’n gyfrifol am 27% o’r holl ynni a ddefnyddir a thua chwarter yr holl allyriadau yn y DU. Mae datgarboneiddio ein cartrefi yn her ac yn gyfle.\nMae adroddiad annibynnol ar ddatgarboneiddio cartrefi yng Nghymru wedi galw am ymrwymiad hirdymor i raglen datgarboneiddio preswyl, gan ganolbwyntio i ddechrau ar gartrefi mewn perchnogaeth gymdeithasol a’r 12% o gartrefi mewn tlodi tanwydd. Gallai’r gost amcangyfrifedig fod rhwng £0.5 biliwn ac £1 biliwn y flwyddyn am y 10 mlynedd nesaf, fodd bynnag mae’r manteision i iechyd pobl a’r amgylchedd yn sylweddol yn ogystal â’r cannoedd o swyddi newydd sy’n cael eu creu, a’r sicrhad bod ein cartrefi’n addas ar gyfer y dyfodol.\nGalwaf ar Lywodraeth Cymru i ddatblygu pecyn ysgogi economaidd sy’n canolbwyntio ar ddatgarboneiddio ein cartrefi, gan sicrhau bod seilwaith gwyrdd a datrysiadau sy’n seiliedig ar natur hefyd yn cael eu hystyried fel rhan o hyn. Mae fy nghynllun 10 pwynt ar gyfer ariannu’r argyfwng hinsawdd yn 2019, a fy Adroddiad Cenedlaethau’r Dyfodol diweddar wedi awgrymu:\nY dylai pob cartref ac adeilad cyhoeddus newydd a godir yng Nghymru fod yn ddi-garbon o 2020 – gan adeiladu ar yr hyn a ddysgwyd o’r Rhaglen Tai Arloesol 3 blynedd ddiweddar, gwerth £90 miliwn, ac sydd angen cyllid parhaus o £30 miliwn y flwyddyn. Fel rhan o hyn, dylai Llywodraeth Cymru roi’r gorau i ddarparu cyllid i unrhyw raglenni neu ddatblygiadau tai newydd nad ydynt o leiaf yn garbon-niwtral.\nY dylid cynorthwyo rhaglen genedlaethol ôl-osod tai – gan ganolbwyntio i ddechrau ar y ffaith y gall pobl sy’n byw mewn tlodi tanwydd a’r rhai mewn perchnogaeth gymdeithasol gostio hyd at £1 biliwn y flwyddyn, gyda £ 300 miliwn, awgrymir, oddi wrth Lywodraeth Cymru. Amcangyfrifodd prosiect ‘Re-energising Wales’ yr IWA fod angen buddsoddiad o £5 biliwn dros 15 mlynedd ond byddai’n cynhyrchu cynnydd o £2.2 biliwn mewn Gwerth Ychwanegol Gros i economi Cymru, ac arbedion o tua £350 y cartref ac oddeutu £67 miliwn mewn arbedion i’r gwasanaeth iechyd.\nMae Canada wedi addo benthyciadau di-log o hyd at $40,000 i berchnogion tai i osod datrysiadau ynni glanach a mwy effeithlon, fel paneli solar a gwell ffenestri ac mae’r Glymblaid Gyllideb Werdd wedi ysgrifennu at y llywodraeth yn gofyn iddynt sicrhau bod yr argyfwng hinsawdd byd-eang a cholli bioamrywiaeth yn parhau yn flaenoriaeth drwyddi draw wrth gynllunio’r broses adfer.\nDylai fod yn ofynnol i bob adeilad a ariennir yn gyhoeddus fod yn garbon-niwtral: trwy ddiwygio’r rheoliadau adeiladu ar frys (Rhan L a Rhan F) a gorfodi safonau adeiladu a seilwaith llymach i sicrhau nad ydym yn adeiladu “hen” ysgolion newydd, ysbytai a seilwaith arall a fyddai’n cyfrannu at y newid yn yr hinsawdd ac a fyddai’n anaddas ar gyfer cenedlaethau’r dyfodol.\nDylai fod yn ofynnol i bob datblygiad tai a ariennir yn gyhoeddus fod yn garbon-niwtral gan ddangos sut y maent yn cyflawni gofynion ehangach Deddf Llesiant Cenedlaethau’r Dyfodol.\nDylid diweddaru gofynion Ansawdd Dylunio i adlewyrchu’r dyfodol yn nhermau cartrefi clyfar a thechnoleg byw a gynorthwyir.\n2) Buddsoddi mewn gwell ffyrdd o gysylltu a symud pobl trwy wella cysylltedd digidol, teithio llesol a thrafnidiaeth gyhoeddus.\nMae’r pandemig wedi newid dros nos y ffordd y mae pobl yn byw, gweithio a dysgu ac, er ei fod yn heriol i lawer, mae wedi dangos pa mor gyflym y gallwn addasu i’r gwahanol amgylchiadau hyn. Mae cyfyngiadau ar ein gallu i deithio wedi golygu bod technoleg ddigidol a chysylltedd wedi ennill eu plwyf. Rydyn ni hefyd wedi gweld gostyngiadau sylweddol mewn allyriadau carbon a gwell ansawdd aer mewn dinasoedd ledled y byd.\nMae llawer o ddinasoedd eisoes yn edrych ar sut y gallant wella lleoedd i ddinasyddion, gan gynnwys Milan, Berlin, Dulyn a Newcastle, a’u gwneud yn fwy diogel i bobl gerdded a beicio i gael mynediad i gyflogaeth, siopau a gwasanaethau sylfaenol. Rwy’n croesawu ymrwymiad Llywodraeth Cymru i ariannu mesurau tebyg a gyflwynwyd gan awdurdodau lleol yng Nghymru ac rwy’n croesawu’r ymrwymiad ariannol pellach o £25 miliwn i wella teithio llesol. Yn ogystal ag ystyried sut mae pobl yn teithio i’w gweithleoedd mae cyfle arwyddocaol i ddylanwadu ar sut mae ein plant yn teithio i ysgolion, gan ddarparu mynediad i lwybrau mwy diogel i gerdded a beicio.\nAmlygwyd lleihau cyfraddau gordewdra hefyd fel blaenoriaeth ar gyfer gwella iechyd y boblogaeth, yn enwedig gan fod tystiolaeth yn awgrymu bod pobl ordew mewn llawer mwy o berygl o ddioddef coronafirws a marw ohono. Mae ffyrdd o fyw yn y cartref yn arwain at lai o weithgaredd corfforol, felly bydd cyfleoedd ar gyfer teithio llesol o’r pwys pennaf ar gyfer gostwng cyfraddau gordewdra Cymru.\nNi ddylem fod yn edrych ar faterion trafnidiaeth ar wahân, ac wrth inni ddod allan o’r argyfwng presennol mae’n rhaid i ni achub ar bob cyfle i ystyried sut fedrwn ni ddatblygu dulliau gwell o ailgysylltu pobl a chymunedau. Bydd cadw pellter cymdeithasol yn dod yn rhan normal o’n bywydau, o leiaf yn y dyfodol rhagweladwy, ac mae angen i ni ddod o hyd i ffyrdd o wneud hyn mewn modd sy’n galluogi datblygu lleoedd mwy gwyrdd lle gall busnesau lleol ffynnu gyda chymorth cymunedau cydlynol.\nHeb os, bydd buddsoddiad a mynediad i gysylltedd digidol yn flaenoriaeth allweddol yn ystod adferiad a hefyd yn yr hirdymor gan y bydd y llwyfannau hyn yn caniatáu i bobl barhau i weithio a rhyngweithio gyda’i gilydd heb yr angen i deithio. Mae gwasanaethau digidol yn dod yn fwy pwysig, o gyfarfodydd rhithwir i ffatrïoedd awtomataidd i ddosbarthu drwy gyfrwng drôn, ac mae sefydliadau digidol-hyblyg yn addasu i’r argyfwng yn gyflymach ac yn fwy llwyddiannus.\nMabwysiadodd Polisi Cynllunio Cymru 10 (2018) hierarchaeth trafnidiaeth gynaliadwy gyda’r bwriad o leihau’r angen i deithio fel man cychwyn, a phan fydd angen i bobl deithio, rhoi mwy o flaenoriaeth i gerdded, beicio a thrafnidiaeth gyhoeddus na cherbydau modur preifat, ac rwy’n croesawu’r ffocws ar fuddsoddi’n unol â’r hierarchaeth hon yn y strategaeth drafnidiaeth genedlaethol sydd ar ddod.\nMae’r argyfwng hwn hefyd yn rhoi cyfle i ailfeddwl sut mae gwasanaethau trafnidiaeth gyhoeddus yn cael eu darparu ledled Cymru – mae angen i’r Llywodraeth edrych ar ystod o ymagweddau arloesol sy’n gweithio i wahanol gymunedau, gyda datrysiadau mwy hyblyg megis symudedd fel gwasanaeth, neu fysiau Galw’r Gyrrwr a allai gynnig atebion mwy cost-effeithiol i rai ardaloedd.\nGwnaeth fy nghynllun 10 pwynt ar gyfer ariannu’r argyfwng hinsawdd yn 2019, a fy Adroddiad Cenedlaethau’r Dyfodol diweddar awgrymu y dylai Llywodraeth Cymru:\nOsod targed cenedlaethol ar gyfer newid moddol i alluogi pobl i fabwysiadu dulliau carbon isel o deithio dros y degawd nesaf. Dylid cysylltu’r targed â’r cerrig milltir a ddatblygwyd i gynorthwyo’r dangosyddion cenedlaethol.\nNewcastle yw’r ddinas ddiweddaraf i ddadorchuddio mesurau pandemig i newid cynllun ffyrdd i reoli cerbydau modur trwy leihau nifer mannau parcio, cyflwyno llwybrau beicio dros dro, lledu palmentydd a darparu mwy o strydoedd 20 mya. Mae Cyngor y Ddinas yn edrych ar sut y gellir newid rhwydweithiau trafnidiaeth ledled y ddinas i ateb y galw cynyddol am leoedd i gerdded a beicio. Yn y tymor hwy, mae Newcastle hefyd yn ystyried ardoll parcio yn y gweithle a chodi tâl am ddefnyddio ffyrdd gan gynnwys cerbydau allyriadau isel iawn a gallai eu cynlluniau helpu i gyflawni uchelgeisiau tymor hwy i ddarparu rhwydwaith trafnidiaeth lanach a gwyrddach sy’n annog teithio mwy llesol a gostyngiad mewn siwrneiau ceir.\nCynyddu buddsoddiad ar gyfer teithio llesol – dylid dyrannu o leiaf 10% o’r gyllideb drafnidiaeth (20% o’r gyllideb gyfalaf) ar gyfer ariannu seilwaith cerdded a beicio (dyraniad o £60 miliwn yng nghyllideb 2020/21 y cytunwyd arno ym mis Mawrth). Dylid ystyried cynorthwyo cyflwyno e-feiciau a sgwteri.\nGweithio gydag awdurdodau lleol a busnesau i gymell gweithio gartref ac amrywio amseroedd cychwyn a gorffen gweithio i leihau’r angen i deithio, y galw am drafnidiaeth gyhoeddus a thagfeydd ar ffyrdd.\nCynyddu cyllid ar gyfer trafnidiaeth gyhoeddus gan ddyrannu o leiaf 50% o wariant cyfalaf trafnidiaeth i wella gwasanaethau bysiau a threnau a defnyddio technoleg yn ôl y galw i ddiwygio’r cynnig trafnidiaeth gyhoeddus a galluogi gwell cynllunio ar gyfer cadw pellter cymdeithasol.\nAnnog pobl i ddefnyddio cerbydau allyriadau isel – mae angen oddeutu £295 miliwn hyd at 2030 (tua £30 miliwn y flwyddyn) y gellid ei gyflawni drwy gyfuniad o fuddsoddiad cyhoeddus a phreifat.\nSicrhau fod gan bawb yng Nghymru fynediad i gysylltedd digidol a rhyngrwyd dibynadwy, gan weithio gyda sefydliadau busnes a gwirfoddol i gyflawni hyn.\n3) Buddsoddi mewn sgiliau a hyfforddiant i gynorthwyo’r trawsnewid i well dyfodol gan greu swyddi gwyrddach.\nGellid colli mwy na 6.5 miliwn o swyddi oherwydd y dirywiad economaidd yn sgil cyfyngiadau symud coronafirws y DU, yn ôl ymchwil newydd gan y Sefydliad Ymchwil Cymdeithasol ac Economaidd ym Mhrifysgol Essex. Mae’n rhybuddio y byddai hyn yn cyfateb i oddeutu chwarter cyfanswm swyddi’r DU, gyda mwy na hanner y swyddi mewn rhai sectorau’n cael eu colli. Mae newidiadau i’r ffordd yr ydym yn byw ac yn gweithio, a’r angen i ddatgarboneiddio, yn golygu efallai na fydd llawer o’r swyddi hyn yn dychwelyd. Ar yr un pryd mae yna gyfle i hadu diwydiannau’r dyfodol a chreu swyddi newydd o ansawdd uchel sy’n gyfeillgar i’r hinsawdd.\nMae’r Ddeddf yn ei gwneud yn ofynnol i ni feddwl yn hollol wahanol am y sgiliau y bydd eu hangen ar gyfer cenedlaethau’r dyfodol, ac mae’r argyfwng presennol yn ei gwneud yn ofynnol i ni ymateb i natur newidiol ein gweithlu nawr ac yn y tymor hwy. Bydd y trawsnewid i economi a chymdeithas carbon isel yn gofyn am ailhyfforddi ystod o bobl fel bod ganddyn nhw’r sgiliau sydd eu hangen i greu a chynorthwyo ein dyfodol carbon isel.\nMae dadansoddiad Llywodraeth y DU yn awgrymu bod yr economi carbon isel eisoes yn cynorthwyo dros 430,000 o swyddi a rhagwelir twf o oddeutu 11% y flwyddyn i 2030 – pedair gwaith yn gyflymach na chyfradd twf cyfartalog economi’r DU gyfan. Mae angen i ni barhau i fuddsoddi mewn diwydiannau gwyrdd i gefnogi ein hadferiad economaidd a sicrhau y bydd y rhai sydd wedi colli eu swyddi’n cael eu hailsgilio’n gyflym. Yn fy Adroddiad Cenedlaethau’r Dyfodol diweddar, rwyf wedi awgrymu y dylai Llywodraeth Cymru:\nGreu gweledigaeth a chynllun i sicrhau bod Cymru’n dod y wlad fwyaf eco-lythrennog yn y byd, a buddsoddi mewn sgiliau a chreu swyddi yn unol â hynny gan ganolbwyntio’n benodol ar ynni adnewyddadwy a dulliau modern o adeiladu tai. Yn y tymor byr mae cyfle hefyd i’r rhai hynny sydd wedi colli eu swyddi gael eu lleoli mewn sectorau eraill.\nFel rhan o Raglen Tsunami 10 Biliwn Coeden Pacistan, prosiect uchelgeisiol i adfer coedwigoedd, mae gweithwyr sydd wedi cael eu diswyddo o ganlyniad i Covid-19 yn cael swyddi plannu coed sy’n rhoi enghraifft o’r math o “adferiad gwyrdd” y gallai gwledydd eraill ei fabwysiadu’n dilyn pandemig Covid-19.\nYn fy Adroddiad rwyf hefyd wedi awgrymu y dylai Llywodraeth Cymru ddechrau annog cyrff cyhoeddus a Byrddau Gwasanaethau Cyhoeddus i’n dwyn yn agosach at dargedau lleihau carbon, trwy gyflymu cefnogaeth y llywodraeth i dyfu sectorau newydd, busnesau ynni amgen, prosesau peirianneg sy’n dod i’r amlwg, dylunio cynnyrch a rheoli gwastraff i arwain y ffordd mewn ‘economi gwyrdd’.\nMae adeiladu sgiliau ar draws y boblogaeth wedi cael ei gydnabod yn eang fel rhywbeth sylfaenol bwysig ar gyfer ein hadferiad, ac yn fy Adroddiad rwyf wedi galw ar Lywodraeth Cymru i fabwysiadu gweledigaeth genedlaethol ar gyfer dysgu gydol oes, i greu system ddysgu gydol oes y gall pawb ei chyrchu ar unrhyw adeg. Mae angen cynllun arnom ar gyfer adeiladu’r sgiliau sydd eu hangen yng ngweithlu’r dyfodol ac i helpu busnesau i fod yn barod ar gyfer dychwelyd i dwf. Gallai hyn ddechrau gyda chyrsiau byr sy’n helpu gweithwyr i ddatblygu sgiliau newydd a chynnig cyfleoedd hyfforddi i ymadawyr ysgol a phrifysgol tra nad oes gan sefydliadau’r gallu i gyflogi gweithwyr newydd.\nGallai’r Llywodraeth hefyd ganolbwyntio ar ddefnyddio sgiliau a allai fod yn segur yn y sector preifat i gefnogi polisi a darpariaeth gwasanaethau cyhoeddus trwy raglen secondiad genedlaethol, gan ddod ag arbenigedd a syniadau newydd o wahanol sectorau i mewn i gynllunio a chyflawni’r adferiad.\nRwyf hefyd wedi galw ar Lywodraeth Cymru i archwilio cyfleoedd i dreialu wythnos waith pedwar diwrnod, wedi’i alinio i incwm sylfaenol cyffredinol, gan adeiladu ar dystiolaeth a gasglwyd gan brosiectau peilot mewn gwledydd eraill.\nYn ddiweddar mae Prif Weinidog Seland Newydd wedi awgrymu y dylid ystyried opsiynau gweithio hyblyg fel wythnos waith pedwar diwrnod a allai hybu cynhyrchiant a thwristiaeth ddomestig a gwella cydbwysedd gwaith/bywyd, fel ffordd o ailadeiladu Seland Newydd ar ôl Covid-19\nMae gan yr Almaen system o’r enw ‘kurzarbeit’, sy’n golygu “gwaith byr”, sy’n caniatáu i bobl leihau eu horiau gwaith a defnyddio’r diwrnod ychwanegol i uwchsgilio neu ailhyfforddi.\nYn y tymor hwy mae ymateb i’r argyfwng hwn yn rhoi cyfle i ni ailfeddwl am y swyddi a’r sgiliau y bydd eu hangen yn y dyfodol, megis o fewn y sector ynni adnewyddadwy ac ôl-osod 1.4 miliwn o gartrefi Cymru. Mae’r IPPR wedi amcangyfrif y gallai hyd at 46,000 o swyddi yn y sector pŵer carbon isel gael eu creu erbyn 2030 yng ngogledd Lloegr yn unig, a chymaint â 100,000 erbyn 2050 yn y Gogledd ar draws yr economi carbon isel.\n4) Buddsoddi mewn natur a rhoi blaenoriaeth i ariannu a chynorthwyo, ar raddfa fawr, adferiad cynefinoedd a bywyd gwyllt, creu a chysylltedd drwy Gymru gyfan – yn cynnwys ar gyfer amddiffynfeydd llifogydd naturiol, gweithredu’r goedwig genedlaethol newydd a sicrhau bod rheoli defnydd tir ac amaeth yn cynorthwyo sicrhad cadwyni bwyd lleol a dosbarthu.\nDylid dyrannu cyllid i gynyddu cyflymder datblygu coedwig genedlaethol Cymru ac adfer natur gan gynnwys mewn trefi a dinasoedd lle gellid ei gynllunio i gynorthwyo cadw pellter cymdeithasol.\nEin hamgylchedd naturiol yw un o asedau mwyaf Cymru ac mae gan ein hymagwedd tuag at reoli tir ran hanfodol i’w chwarae yn y dasg o leihau ein hallyriadau yn ogystal ag addasu i effeithiau’r newid yn yr hinsawdd. Mae’r byd naturiol a bioamrywiaeth dan fygythiad digynsail – mae arnom angen atebion i’r argyfwng economaidd a fydd hefyd yn mynd i’r afael â’r argyfyngau hinsawdd a natur.\nYn fy Adroddiad Cenedlaethau’r Dyfodol galwaf ar Lywodraeth Cymru i ymrwymo i adfer cynefinoedd, creu a chysylltedd ar raddfa fawr ledled Cymru, sy’n cynnwys gosod targedau statudol ar gyfer adfer natur a mesurau adfer rhywogaethau penodol i helpu i atal difodiant.\nAwgrymodd fy nghynllun 10 pwynt ar ariannu’r argyfwng hinsawdd y dylid dyrannu buddsoddiad o £221 miliwn yn y gyllideb nesaf (2020-21) i gynorthwyo datrysiadau defnydd tir a natur:\nTrwy gynyddu gorchudd coed yn sylweddol dros y ddau ddegawd nesaf – sy’n gofyn am fuddsoddiad o oddeutu £16 miliwn y flwyddyn dros y 10 mlynedd nesaf.\nTrwy hyrwyddo datrysiadau sy’n seiliedig ar natur a seilwaith gwyrdd ym mhob datblygiad; amcangyfrifir bod cost cwrdd â blaenoriaethau rheoli tir amgylcheddol cyfredol yng Nghymru yn £205 miliwn y flwyddyn.\nRwy’n croesawu ymrwymiad Llywodraeth Cymru i ddatblygu Coedwig Genedlaethol i Gymru i greu ardaloedd o goetir newydd a helpu i adfer a chynnal rhai o goetiroedd hynafol unigryw ac anadferadwy Cymru, gyda £5 miliwn wedi’i ddyrannu yng Nghyllideb eleni. Mae hyn yn cefnogi argymhelliad yn fy Adroddiad ar orchudd canopi coed, i\nLywodraeth Cymru weithio gyda chyrff cyhoeddus i gyflwyno gorchudd canopi coed o 20% ym mhob tref a dinas yng Nghymru erbyn 2030.\nDylid ystyried y potensial sydd gan hyn, a phrosiectau adfer cynefinoedd tebyg, i greu swyddi i bobl a arferai gael eu cyflogi mewn sectorau nad ydynt yn medru gweithio ar hyn o bryd.\nDylai Llywodraeth Cymru ac awdurdodau lleol hefyd ystyried ffyrdd o ddefnyddio seilwaith gwyrdd i gefnogi’r mesurau pellhau cymdeithasol parhaus y bydd angen i ni eu gweld yn ein hardaloedd trefol.\nGallai buddsoddi yn y meysydd hyn yn awr ddarparu nifer o fanteision – fel creu swyddi a datrys problemau cadw pellter cymdeithasol yn y tymor byr. Ac yn y tymor canolig i’r hirdymor, greu cymunedau bywiog ac adfer natur.\nMae amaethyddiaeth yn ddiwydiant hanfodol bwysig i Gymru, ac mae‘r argyfwng hwn yn rhoi cyfle i ni adeiladu systemau bwyd cydnerth, lleol sy’n gwarantu diet iach. Mae yna lawer o enghreifftiau o sut mae ffermwyr wedi bod yn arloesol yn y dasg o gael bwyd o’r cae i’r plât, yn ystod y pandemig.\nMae’r Comisiwn Bwyd, Ffermio a Chefn Gwlad wedi amlinellu’r modd y mae’r pandemig wedi datgelu breuder system cyflenwi bwyd y DU ar yr un pryd â banciau bwyd yn wynebu galw uwch nag erioed o’r blaen. Maent wedi galw am gadwyn gyflenwi fwy amrywiol, gynaliadwy a thecach ac mae angen i hyn fod yn rhan allweddol o’n hadferiad yng Nghymru, gyda ffocws ar gynnal y safonau amgylcheddol uchaf.\nYn fy nghynllun 10 pwynt ar gyfer ariannu’r argyfwng hinsawdd a fy Adroddiad Cenedlaethau’r Dyfodol diweddar rwyf wedi awgrymu y dylai Llywodraeth Cymru fod yn:\nCefnogi mabwysiad arferion amaethyddol carbon isel ac yn ailfeddwl am arferion defnydd tir – darperir £300 miliwn y flwyddyn ar hyn o bryd i gefnogi amaethyddiaeth a datblygu gwledig. Rhaid i’r fframwaith gyllido ôl-Brexit gefnogi targed y diwydiant i fod yn garbon niwtral erbyn 2040.\nDatblygu strategaeth system fwyd i Gymru sy’n cysylltu pob rhan o’r system fwyd o’r ffarm i’r fforc.\nSicrhau trawsnewid i reoli tir mewn dull cynaliadwy, fel y cynigiwyd yn ‘Ffermio Cynaliadwy a’n Tir’, tra’n sicrhau bod gan ffermwyr Cymru’r cydnerthedd sydd arnynt ei angen i ffynnu, tra’u bod yn hollbresennol yn yr ymdrechion i helpu i adfer yr amgylchedd naturiol.\n5) Buddsoddi yn niwydiannau a thechnolegau’r dyfodol, a chefnogaeth i fusnesau a fydd yn helpu Cymru i arwain y chwyldro carbon isel a chloi cyfoeth a swyddi mewn ardaloedd lleol gyda buddsoddiad yn yr economi sylfaenol.\nMae estyniad digynsail y wladwriaeth i’r sector preifat sy’n deillio o’r amrywiol gynlluniau Benthyciad Tarfu ar Fusnes a grëwyd gan Lywodraethau’r DU a Chymru yn cynnig cyfle unigryw i ddylanwadu er daioni. Yn yr un modd, gall buddsoddiad gweithredol trwy ysgogiad cyllidol, wedi’i anelu i’r cyfeiriad cywir a gyda’r amodau cywir ynghlwm, gyflymu cynnydd tuag at nodau llesiant Cymru. Dylai derbyn help llaw drwy gyllid y llywodraeth, cymorth mewn argyfwng neu fel arall fod ag egwyddorion ‘rhywbeth am rywbeth’ ynghlwm wrthynt.\nNod allweddol angenrheidiol yw sicrhau bod cyllid a ddosberthir gan y llywodraeth yn cael ei gadw’n lleol ac y gellir ei gynorthwyo gan amodau ar gymorthdaliadau sy’n rhwystro mynediad i fusnesau sydd wedi’u lleoli mewn hafanau treth, ac sy’n gofyn am ddatgelu strwythurau perchnogaeth. Mae gan Lywodraeth Cymru gyfle i hyrwyddo perchnogaeth leol a chydweithredol a blaenoriaethu busnesau sy’n darparu cyflogaeth o ansawdd uchel. Gellir annog arfer busnes cynaliadwy trwy osod cyfyngiadau ar dâl gweithrediaeth a difidendau cyfranddalwyr ac ailgyfeirio elw i fuddsoddiad. Rwy’n croesawu safbwynt Llywodraeth Cymru ar beidio â darparu cyllid i fusnesau mewn hafanau treth.\nGellir hwyluso gweithredu ar y newid yn yr hinsawdd hefyd pan ddarperir cymorth argyfwng. Dylai fod yn ofynnol i fusnesau sy’n derbyn benthyciadau llywodraeth gynllunio a chyflawni arbedion effeithlonrwydd ynni a gostyngiadau carbon yn gyfnewid. Mae cynsail rhyngwladol cynyddol ar gyfer mesurau o’r fath, ond nid oes yr un wlad eto wedi eu dwyn at ei gilydd mewn pecyn cynhwysfawr a strwythuredig, a hyn rhoi cyfle unigryw i Gymru arwain y ffordd.\nMae Llywodraeth Cymru eisoes wedi datblygu Contract Economaidd – buddsoddiad gyda diben cymdeithasol sy’n darparu fframwaith ar gyfer perthynas newydd â busnesau sy’n edrych am fynediad i gyllid, sy’n ei gwneud yn ofynnol i fusnesau ddangos eu hymrwymiad i dwf, gwaith teg, iechyd a sgiliau gweithwyr a lleihau eu hôl troed carbon – ac mae dros 200 o fusnesau wedi ymuno. Rhaid i’r ymagwedd hon – “rhywbeth am rywbeth” – fod yn ganolog i adferiad economaidd Cymru gan osod ffocws, â mawr alw amdano, ar ddatgarboneiddio a hefyd faterion eraill fel amodau’r gweithle, cynorthwyo cymunedau a’n cenhadaeth genedlaethol ar gyfer gwella sgiliau ac ailhyfforddi.\nMewn ymateb i’r achosion o COVID-19 mae Llywodraeth Cymru wedi cyhoeddi bron i £2 biliwn o gymorth i fusnesau yng Nghymru, yn ychwanegol at y gefnogaeth a ddarperir gan Lywodraeth y DU. Derbyniodd y Gronfa Cadernid Economaidd gwerth £500 miliwn bron i 9,000 o geisiadau am gymorth yn ystod wythnos gyntaf ei hail gyfnod.\nRwy’n croesawu ffocws Llywodraeth Cymru ar yr Economi Sylfaenol – y rhan o’r economi sy’n darparu nwyddau a gwasanaethau hanfodol fel twristiaeth, bwyd, manwerthu a gofal, ac sy’n chwarae rhan bwysig ym mywydau pobl a chymunedau. Dyma’r sectorau a fydd wedi bod dan bwysau sylweddol yn ystod yr argyfwng a bydd angen cefnogaeth arnynt fel rhan o’r adferiad. Mae’r Gronfa Her Economi Sylfaenol gwerth £4.5m eisoes yn darparu cefnogaeth ariannol i 52 o ymagweddau arbrofol a bydd angen cynyddu hyn yn gyflym er mwyn sicrhau cefnogaeth barhaus i’r sector ledled Cymru.\nMae gan ymagwedd tuag at adfer ac ailadeiladu ein heconomi mewn ffordd sy’n ailgyfeirio cyfoeth yn ôl i’r economi lleol, ac sy’n rhoi rheolaeth a manteision yn nwylo pobl leol (a elwir hefyd yn adeiladu cyfoeth cymunedol) gryn botensial. Nid yw buddsoddi yn yr ymagweddau hyn – gyda chymorth egwyddorion fel tâl ac amodau gweddus, caffael a chomisiynu sy’n canolbwyntio ar gydraddoldebau ac adeiladu cadwyni cyflenwi lleol, cymhellion i ail-leoleiddio contractau’r sector cyhoeddus – yn gwaethygu nac yn dwysáu anghydraddoldebau presennol.\nYn fy Adroddiad Cenedlaethau’r Dyfodol rwyf wedi argymell:\nYn unol â diffiniad Deddf Llesiant Cenedlaethau’r Dyfodol (Cymru) (2015) o Gymru Lewyrchus, dylai Llywodraeth Cymru ddangos sut y maent yn cymhwyso economeg llesiant i’w holl bolisi, trefniadau ariannu a rhyngweithio gyda’r sector cyhoeddus, preifat a gwirfoddol. Dylai Llywodraeth Cymru sicrhau eu bod yn cyflawni dyheadau’r Ddeddf i ddosbarthu cyfoeth, iechyd a llesiant yn deg, tra’n amddiffyn adnoddau’r blaned ar gyfer cenedlaethau’r dyfodol a rhywogaethau eraill.\nDylai Llywodraeth Cymru ystyried sut y gall ymateb i dueddiadau’r dyfodol (megis awtomeiddio cynyddol, ein poblogaeth sy’n heneiddio a’r newid yn yr hinsawdd) mewn ffyrdd sy’n lleihau anghydraddoldebau yn hytrach na’u dwysáu.\nWrth osod camau, dylai holl fyrddau cyrff cyhoeddus fod yn:\nGweithredu arferion gwaith teg drwy gyflogaeth a gwasanaethau.\nGalluogi cymdeithas garbon isel drwy leihau allyriadau a chynorthwyo ynni cymunedol.\nCaffael nwyddau a gwasanaethau mewn ffyrdd sy’n cynorthwyo llesiant economaidd, cymdeithasol, amgylcheddol a diwylliannol hirdymor.\nCynorthwyo economeg sylfaenol drwy gynhyrchu cyfoeth a darparu cyflogaeth.\nDefnyddio adnoddau mewn dulliau effeithlon, gan gydnabod terfynau’r amgylchedd byd-eang.\nDylai Llywodraeth Cymru hefyd roi ystyriaeth frys i’r canlynol wrth iddi ddatblygu ei phecyn buddsoddi;\nsicrhau bod gan bob dinesydd fynediad at seilwaith band eang,\nbod diwylliant a’r celfyddydau yn cael eu cefnogi fel elfennau allweddol wrth ailadeiladu canolfannau tref, dinas a chymuned.\nrhoddir cymhellion wedi’u targedu i fusnesau fod yn rhan o gyflawni’r cwricwlwm newydd, i fwydo sgiliau entrepreneuraidd i’n sgiliau a chanolbwyntio ar adeiladu’r cysylltiadau rhwng busnes ac ysgolion sy’n cynrychioli diwydiannau’r dyfodol.


anifeiliaid a phlanhigion | Gwybodaeth ddefnyddiol i bawb.\npwnc: anifeiliaid a phlanhigion\nFel bodau dynol, cafodd y gwiwerod amser caled yn y pandemig - gostyngodd faint o borthiant, effeithiodd hyn ar eu poblogaeth yn yr ardal faestrefol! Helpwch ein pussies annwyl i oroesi!\nGofal a chynnal a chadw malwod Achatina\nPostiwyd ar 28.10.2018\nMalwod Achatina Affrica yw un o'r molysgiaid mwyaf yn y byd. Gall hyd y malwod hyn gyrraedd hyd at 30 cm. Y cynefin eang yw gwledydd sydd â hinsawdd drofannol. Os yn eich pen eich hun ...\nCadw malwod Achatina gartref\nMae cathod, cŵn, a chnofilod bach yn hoff anifeiliaid anwes. Fe'u magir mewn tai a fflatiau, waeth beth yw'r tueddiadau ffasiwn. Ond mae ffasiwn yn ymddangos ar Achatina ac anifeiliaid anwes eraill ...\nMalwen Achatina - anifail anwes egsotig o Affrica - gofal, atgenhedlu, cynnal a chadw\nPostiwyd ar 28.10.2018 28.10.2018\nOs oes rhaid i chi dreulio llawer o amser yn y gwaith, ond ar yr un pryd rydych chi wir eisiau cael rhywfaint o anifail anwes gartref. Os yw cadw ci yn "foethusrwydd annerbyniol", ac mae cnofilod o bob math yn ymddangos yn "banal". Pan fyddwch chi eisiau ...\nBle mae eucalyptus yn tyfu yn Rwsia?\nBle mae ewcalyptws yn tyfu yn Rwsia? Ydy e'n tyfu yma go iawn? Mae yna lawer yn Awstralia. Maen nhw'n tyfu yno. Ac yma, os oes, yna mewn rhyw ardd fotaneg, mae'n rhaid ei fod ...\nA yw'n bosibl cadw tai cathod ac adar ar yr un pryd?\nA ellir cadw cathod ac adar gartref ar yr un pryd? Am nifer o flynyddoedd cawsom ganeri mewn cawell a chath. Doedd hi ddim hyd yn oed yn ei drafferthu, ond fel arfer dim ond eistedd ar y llawr ...\nPa fath o bryfed heblaw chwilod coch sy'n gallu rhedeg yn gyflym ar hyd y llawr mewn fflat?\nPa bryfed heblaw chwilod duon all FAST redeg ar draws y llawr mewn fflat? Mae chwilod duon. Maen nhw'n edrych fel chwilod cyffredin, du ac ychydig yn sgleiniog. Yn wahanol i'r pennau cochion arferol a ...\nPwy sy'n fenek?\nPwy yw Fenech? Mae hwn yn anifail clustiog sy'n byw yn yr anialwch. Anifeiliaid anhygoel sy'n gallu goroesi yn y gwres, a hyd yn oed hela. Mae clustiau mawr yn fath o leolwyr sy'n dal symudiadau lleiaf cinio yn y dyfodol ...\nPam fod madarch gwyn o'r enw gwyn yn union?\nPam cafodd y madarch gwyn ei enwi'n union wyn? Gelwir y madarch boletus yn wyn am ei liw ysgafn hyd yn oed ar ôl sychu. Mae wyneb isaf y cap madarch yn olau mewn lliw, ac mae'r un uchaf yn frown. Madarch gwyn yw'r brenin ...\nPam mae'r corsen y llyngyr?\nPam mae angen blew ar bryfed genwair? Mae angen blew ar y pryf genwair at yr un diben ag y mae angen y croen arnom ni, mae'n amddiffyniad y corff rhag dylanwad allanol yr amgylchedd, mae blew llyngyr yn ddigon ...\nSut i enwi cath Gatholig?\nBeth i'w alw'n gath Bersiaidd? Wrth ddewis enw, mae angen dewis rhai cymdeithasau a all eich cysylltu chi fel y perchennog a'ch anifail anwes, neu symud ymlaen o'r moesoldeb angenrheidiol wrth aseinio enw penodol, ...\nPa rannau sydd eu hangen ar gyfer celloedd pob organeb byw?\nPa rannau sy'n ofynnol ar gyfer celloedd yr holl organebau byw? Hyd y cofiaf o gwrs cwricwlwm yr ysgol, mae'r gell yn cynnwys y niwclews. Mae'r niwclews, yn ei dro, yn cynnwys DNA. Cragen o'r enw pilen. Cytoplasm - ...\nPam mae corniau angen gwartheg?\nPam mae angen cyrn ar fuwch? Credaf fod cyrn wedi eu rhoi i'r fuwch yn ôl natur, yn gyntaf, i amddiffyn eu hunain a'u hanwyliaid o flaen perygl a'r gelyn, ac yn ail, gallai esblygiad buchod roi cyrn ...\nPam mae cath yn dal llygoden ar y stryd ac yn dod â hi adref?\nPam mae cath, ar ôl dal llygoden yn y stryd, yn dod â hi adref? Greddf, mae hi'n ei gario i'w meistr. Hynny yw, y person sy'n ei bwydo. Mae'n iawn dangos rhywfaint o ddefosiwn. Felly bod…\nPam mae gellyg yn symbol o hirhoedledd?\nPam mae'r gellygen yn symbol o hirhoedledd? Efallai bod hyn yn cyfeirio at y traddodiad Tsieineaidd (mae gellyg yn goed hirhoedlog, yn tyfu hyd at 100 mlynedd), mewn gwledydd eraill mae iddo ystyr symbolaidd gwahanol. Yng Ngwlad Groeg Hynafol, gellyg ...\nA all llwynog ymosod ar ddyn a chi a pham?\nA all llwynog ymosod ar bobl a chŵn a pham? Roedd y llwynog yn gynddeiriog o gynddaredd, mae'n debyg na ddaethon nhw o hyd i'r firws. Nid oes fersiwn arall, ni all ysbryd drwg fynd i mewn i'r llwynog ...\nPam na all ci melys?\nPam na all ci fwyta losin? Yn yr un modd â bodau dynol, bydd losin yn effeithio'n negyddol ar ddannedd eich ci. Mae siwgr yn tynnu calsiwm o ddannedd, maen nhw'n mynd yn frau, ac ar unwaith mae bacteria putrefactive yn dechrau eu gwaith, yn datblygu ...\nBeth sy'n cael ei ffurfio mewn planhigion yn lle blodyn?\nBeth sy'n cael ei ffurfio mewn planhigion yn lle blodyn? Yn naturiol - ofari’r ffetws, os yw ffrwythloni llwyddiannus wedi digwydd. Rwy'n credu mai hadau yw'r rhain, (os ydyn nhw'n flodau, er enghraifft) blychau gyda hadau, a all wedyn fod yn aeddfed ...\nSut i ddysgu cath i ddisgyn y tu ôl iddo yn y toiled?\nSut i hyfforddi cath i'w ddilyn yn y toiled? Hoffwn yn fawr i'm cath fynd i'r toiled a fflysio ar ôl ei hun, yna ni fyddai angen i mi lanhau'r blwch sbwriel, ...\nPam mae cathod yn dod â llygod i'r tŷ?\nPam mae cathod yn dod â llygod i'r tŷ? Mae cathod yn dod â llygod ac ieir pobl eraill sydd wedi'u dal yn y tŷ nid yn unig, ond hefyd garcasau llygod mawr, yn aml eisoes wedi'u hanner bwyta. Mae'r golwg yn ffiaidd, ond mae'r gath ...\ntudalen 1 tudalen 2 ... tudalen 249 Tudalen Nesaf\nYmholiadau 54 yn y gronfa ddata a gynhyrchir mewn eiliadau 2,088.


Pellter / Ar-lein ac Ar y Campws - Coleg Caerdydd a'r Fro\nPellter / Ar-lein ac Ar y Campws\nRydym yn gwerthfawrogi bod bywyd bob dydd yn cyflymu, felly dyna pam ein bod ni wedi chwilio am ffyrdd newydd o addysgu – ffyrdd sy’n gallu ei gwneud hi’n haws astudio ochr yn ochr ag ymrwymiadau gwaith a bywyd.\nHafan â€º Meysydd Pwnc â€º Pellter / Ar-lein ac Ar y Campws\nGwybodaeth am Bellter / Cyrsiau ar-lein ac ar y Campws\nRydym yn gwerthfawrogi bod cyflymder bywyd bob dydd yn cyflymu, a dyna pam rydym wedi chwilio am ffyrdd newydd o addysgu - ffyrdd sy'n ei gwneud hi'n haws i astudio ochr yn ochr ag ymrwymiadau bywyd a gwaith.\nRydym wedi gweithio mewn partneriaeth gyda Mindful Education i greu casgliad o gyrsiau dysgu cyfunol sy'n darparu opsiynau astudio hyblyg, gan gyfuno dysgu ar-lein gyda gwersi wyneb yn wyneb yn y dosbarth.\nMae ein hamrediad o gyrsiau rhan amser proffesiynol yn cynnig y gorau o ddau fyd, gan ddisgwyl llai o amser yn y coleg na chyrsiau traddodiadol dosbarth yn unig, ac yn galluogi dysgwyr i ddysgu sut, pryd a lle maent eisiau astudio.\nAr-lein ac ar y campws - y gorau o'r ddau fyd\nMae darlithoedd fideo ar-lein ar gael ar gais, ac i'w gwylio o'ch ffôn, tabled neu gyfrifiadur. Mae gwersi'n para tua 45 munud ac yn dod ynghyd ag animeiddiadau â graffeg symudiad er mwyn dod â chysyniadau'n fyw. Ymarferion, astudiaethau achos rhyngweithiol ac offer creadigol er mwyn helpu ehangu'r profiad dysgu ymhellach.\nAr y campws, byddwch yn manteisio ar ddosbarthiadau coleg rheolaidd - ac ni fydd angen i chi ymrwymo i fynychu nosweithiau niferus bob wythnos. Bydd tiwtoriaid profiadol yn trafod ac yn atgyfnerthu'r hyn rydych wedi'i ddysgu'n ystod eich astudiaethau ar-lein a byddant ar gael i ddarparu arweiniad ynghylch datblygiad ac asesu. Bydd trafodaethau a dadlau gyda chyd-fyfyrwyr o gymorth i chi gymhwyso theorïau i sefyllfaoedd rydych yn eu hwynebu yn y gweithle.\nNodyn ynghylch Coronafeirws (COVID-19): Oherwydd natur ein cyrsiau ar-lein ac ar y campws, gyda chysyniadau allweddol yn cael eu haddysgu ar-lein drwy ddarlithoedd fideo safonol, gall myfyrwyr barhau'n ddidrafferth â'u hastudiaethau gyda mesurau cadw pellter cymdeithasol ar waith. Gall rhai o'r gwersi rheolaidd 'Ar y Campws' gael eu disodli gan sesiynau 'dosbarth rhithiol' sy'n cael eu harwain gan diwtoriaid coleg. Gall y dull hyblyg hwn gael ei addasu'n rhwydd yn unol â chanllawiau'r llywodraeth a pholisïau'r coleg.\nTystebau Myfyrwyr - Ar-lein ac Ar y Campws\nCAVC: Dysgu o Bell - CILEx\nCyrsiau Pellter / Ar-lein ac Ar y Campws\nCyrsiau ar-lein ac ar y campws - AAT Cyfrifeg\nTystysgrif Sylfaen AAT mewn Cyfrifeg (Ar-lein ac Ar y Campws) L2 Rhan Amser 5 Medi 2022 Campws Canol y Ddinas, Caerdydd\nDiploma Uwch AAT mewn Cyfrifeg (Dysgu Cyfunol) L3 Rhan Amser 5 Medi 2022 Campws Canol y Ddinas, Caerdydd